A BIZOTTSÁG 247/2007/EK RENDELETE
(2007. március 8.)
a 2007/2008-as gazdasági évre vonatkozóan a 318/2006/EK tanácsi rendelet III. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukorágazat piacának közös szervezéséről szóló, 2006. február 20-i 318/2006/EK tanácsi rendeletre (1) és különösen annak 10. cikke (1) bekezdésére,
mivel:
(1)
A 318/2006/EK rendelet III. melléklete megállapítja a cukor, az izoglükóz és az inulinszirup termelésének nemzeti és regionális szintű kvótáit. E kvótákat a 2007/2008-as gazdasági évre legkésőbb 2007. február végéig ki kell igazítani.
(2)
A kiigazítások különösen a 318/2006/EK rendelet 8. és 9. cikkének alkalmazásából következnek, amelyek értelmében kiegészítő cukorkvóták, illetve kiegészítő és pótlólagos izoglükózkvóták kiosztására kerülhet sor. A kiigazításnak figyelembe kell vennie a tagállamok tájékoztatásait, amelyeket a cukor belső piaca és a kvótarendszer irányítása tekintetében a 318/2006/EK tanácsi rendelet alkalmazásának részletes szabályairól szóló, 2006. június 29-i 952/2006/EK bizottsági rendelet (2) 12. cikke ír elő. A tájékoztatásokat 2007. január 31-ig kellett eljuttatni a Bizottsághoz, és azoknak tartalmazniuk kell különösen a tájékoztatás időpontjában már kiosztott kiegészítő és pótlólagos kvótákat.
(3)
A termelők 2007. szeptember 30-ig kérhetnek kiegészítő cukorkvótát. A pótlólagos izoglükózkvótát a tagállamok által megállapított feltételek szerint osztják ki. A 2007/2008-as gazdasági évre kiosztott, de a 2007. január 31-ig megtett tájékozatásokban nem szereplő kiegészítő és pótlólagos kvótákat a 318/2006/EK rendelet III. mellékletében megállapított, 2008. február vége előtti következő kvótakiigazítás során figyelembe veszik.
(4)
A 318/2006/EK rendelet III. mellékletében megállapított kvótakiigazítás következik a Közösségen belül a cukoripar szerkezetátalakítására szolgáló ideiglenes rendszer megállapításáról és a közös agrárpolitika finanszírozásáról szóló 1290/2005/EK rendelet módosításáról szóló, 2006. február 20-i 320/2006/EK rendelet (3) 3. cikkének alkalmazásából is, amely a kvótáról lemondó termelők számára szerkezetátalakítási támogatást biztosít. Ezért a szerkezetátalakítás rendszerének keretében szükséges figyelembe venni a 2007/2008-as gazdasági évben lemondott kvótamennyiségeket.
(5)
Ezért indokolt a 318/2006/EK rendelet III. mellékletének ennek megfelelő módosítása.
(6)
Az e rendeletben előírt intézkedések összhangban vannak a Cukorpiaci Irányítóbizottság véleményével,
ELFOGADTA EZT A RENDELETET:
1. cikk
A 318/2006/EK rendelet III. mellékletének helyébe e rendelet melléklete lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. március 8-án.